|  |
| --- |
| Бұйрығына 1-қосымша |

**Кредиттік бюромен активтер мен міндеттемелер туралы, кірістер мен мүлік туралы декларацияны ұсыну жөніндегі міндеті туындаған жеке тұлғалардың коллекторлық және (немесе) микроқаржы ұйымдарының алдындағы берешегі бойынша кредиттік есептен мәліметтерін мемлекеттік кіріс органдарына ұсыну қағидалары**

**1 тарау. Жалпы ережелер**

1. Осы кредиттік бюромен активтер мен міндеттемелер туралы, кірістер мен мүлік туралы декларацияны ұсыну жөніндегі міндеті туындаған жеке тұлғалардың коллекторлық және (немесе) микроқаржы ұйымдарының алдындағы берешегі бойынша кредиттік есептен мәліметтерін мемлекеттік кіріс органдарына ұсыну қағидалары (бұдан әрі – Қағидалар), «Салық және бюджетке төленетін басқа да міндетті төлемдер туралы» Қазақстан Республикасы Кодексінің (Салық кодексі) 26-бабының 30 тармағына және «Мемлекеттік статистика туралы» Қазақстан Республикасы Заңының 16-бабының 3 -тармағының 2) тармақшасына сәйкес әзірленген және кредиттік бюромен активтер мен міндеттемелер туралы, кірістер мен мүлік туралы декларацияны ұсыну жөніндегі міндеті туындаған жеке тұлғалардың коллекторлық және (немесе) микроқаржы ұйымдарының алдындағы берешегі бойынша кредиттік есептен мәліметтерін мемлекеттік кіріс органдарына ұсыну тәртібін айқындайды.

**2 тарау. Кредиттік бюромен активтер мен міндеттемелер туралы, кірістер мен мүлік туралы декларацияны ұсыну жөніндегі міндеті туындаған жеке тұлғалардың коллекторлық және (немесе) микроқаржы ұйымдарының алдындағы берешегі бойынша кредиттік есептен мәліметтерін мемлекеттік кіріс органдарына ұсыну тәртібі**

2. Қазақстан Республикасы Қаржы министрлігінің Мемлекеттік кірістер комитеті (бұдан әрі-Комитет) есепті жылдан кейінгі жылдың 25 қарашасынан кешіктірілмейтін мерзімде есепті жылдың 31 желтоқсанындағы жағдай бойынша активтері мен міндеттемелері, кірістері мен мүлкі туралы декларацияны ұсыну бойынша міндеті туындаған жеке тұлғалардың тізімін қалыптастырады.

3. Комитет осы Қағидалардың 2-тармағында көрсетілген жеке тұлғалардың тізімін қалыптастырған сәттен бастап күнтізбелік 10 (он) күн ішінде Комитеттің «Smart Data Finance» ақпараттық жүйесі арқылы кредиттік бюроға жеке тұлғалар (жеке сәйкестендіру нөмірі) туралы мәліметтерді автоматтандырылған тәртіппен жібереді.

4. Кредиттік бюро Комитеттен жеке тұлғалар туралы мәліметтерді (Жеке сәйкестендіру нөмірі) алған күннен бастап 10 (он) жұмыс күні ішінде Комитетке автоматтандырылған тәртіппен Комитеттің «Smart Data Finance» ақпараттық жүйесі арқылы:

осы бұйрыққа 2 – қосымшаға сәйкес нысан бойынша активтер мен міндеттемелер, кірістер мен мүлік туралы декларацияны ұсыну жөніндегі міндет туындаған жеке тұлғалардың коллекторлық ұйымдар алдындағы берешегі бойынша;

осы бұйрыққа 3 – қосымшаға сәйкес нысан бойынша активтер мен міндеттемелер, кірістер мен мүлік туралы декларацияны ұсыну жөніндегі міндет туындаған жеке тұлғалардың берешегі бойынша мәліметтерді жібереді.

5. Комитет пен кредиттік бюро осы Қағидалар шеңберінде алынған ақпараттың құпиялылығын қамтамасыз етеді.

Комитет және кредиттік бюролар осы Ережеде көзделген мәліметтерді. алған кезде Қазақстан Республикасының салық және банк құпиясын құрайтын және өзге де заңмен қорғалатын ақпаратты жария етпеу, оның жария етілуіне жол бермеу туралы заңнама талаптарының сақталуын қамтамасыз етеді.